**Raamlepingu nr 3-9/4219-1 kasutamine**

# Üldine:

* Lepingu periood: 04.07.2024-03.07.2028
* Lepingu maht: 299 999 eurot.
	+ Mahu täituvusel leping lõpeb, mistõttu tuleb täitjal TEHIKule esitada iga 12 kuu järel ülevaade lepingu mahust.
* Lepingus fikseeritud tunnitasu: 100,00 + km.
	+ Tunnitasu indekseerub esimest korda alates 01.02.2026. Indekseerimine toimub tarbijahinnaindeksi alusel, st indekseerimise hetkele eelneva täispika kalendriaasta tarbijahinnaindeksi muudatuse võrra tõuseb või langeb ühe töötunni maksimaalne maksumus. Selleks ajaks kehtivate tellimuste/sõlmitud hankelepingute sees maksumus ei muutu.
* Tellijad on: Sotsiaalministeerium, Ravimiamet, Terviseamet, Sotsiaalkindlustusamet, Tervise Arengu Instituut, Tervise ja Heaolu Infosüsteemide Keskus.
* Tellijate kontaktisikud:
	+ Ravimiamet: Mairi Kompus, mairi.kompus@ravimiamet.ee
	+ Terviseamet: Mary Virves, mary.virves@terviseamet.ee
	+ Sotsiaalkindlustusamet: Annika Kaseorg, annika.kaseorg@sotsiaalkindlustusamet.ee
	+ Tervise Arengu Instituut: Pille Kask, pille.kask@tai.ee
	+ Sotsiaalministeerium ja Tervise ja Heaolu Infosüsteemide Keskus: Kati Ritso, kati.ritso@tehik.ee
* Täitja kontaktisik: Meelis Pihlamäe, e-post: tripod@tripod.ee

# Teenuse tellimine:

1. Iga asutus tellib oma vajadustele vastavalt teenuse ise ja ka tasub selle eest ise.
2. Tellimusega pöördub tellija otse täitja poole, edastades kõik tellimust puudutavad tingimused, eelarve, ajaraami jms taasesitamist võimaldavas vormis, nt e-kirja teel.
3. Täitjale peab andma mõistliku aja pakkumuse esitamiseks. Pakkumuse tegemisel peab lähtuma fikseeritud tunnihinnast, mida ei tohi ületada.
4. Tellija võib pakkumise tagasi lükata, kui see ei vasta tingimustele (raamlepingu või tellimuse tingimustele), vajadus kaob või muutub. Samuti siis, kui pakkumus ületab eelarvet.
5. Kui hankelepingu maht on üle 20 000€, siis tuleb sõlmida raamlepingu lisas oleval hankelepingu põhjal ka hankeleping.
6. Tellimusest peab säilima: tellimuse tegemine, pakkumise tegemine (võivad olla e-kirjad vastastikku), vajadusel leping ja tehtud tööde akt.

# Hanke ese

1. Hanke ese on:
	1. personaliuuringute uuringu kontseptsiooni välja töötamine ja küsimustiku kooskõlastamine tellijaga;
	2. vajadusel uuringu metoodika välja töötamine; küsimustiku ettevalmistamine veebikeskkonnas ja tehniliste lahenduste testimine;
	3. uuringu läbiviimine elektroonilisel kujul ja selle ajal tehnilise toe pakkumine;
	4. vajadusel (fookusgrupi) intervjuude läbiviimine uuringu tulemuste alusel;
	5. uuringu tulemuste kirjaliku kokkuvõtte koostamine ning esitamine, vajadusel lisaselgituste andmine;
	6. vajadusel uuringutulemuste analüüs ja esitlemine asutusele ja/või juhtidele.
2. Pakkujal peab olema turvaline ja testitud veebikeskkond uuringute läbiviimiseks, mis vastab GDPR nõuetele.
3. Uuringud veebikeskkonnas viiakse läbi anonüümselt.
4. Töötajal peab olema võimalus uuringule vastata talle sobival ajal ja kohas uuringu toimumise perioodil.
5. Uuringu tulemused peavad sisaldama ülevaadet valimist, uuringu tulemusi (sh vajadusel üksuste lõikes ja organisatsiooni üleselt); illustreerivaid jooniseid ja/või graafikuid ning kokkuvõtet ja järeldusi. Tellijale esitatud kokkuvõtted ja andmed peavad olema esitatud kujul, kus ei ole isikuandmeid ning mille järgi ei ole võimalik kindlaks määrata vastajate isikuid.